Document ID: 32008R0829

РЕГЛАМЕНТ (ЕО) № 829/2008 НА КОМИСИЯТА
от 21 август 2008 година
за дерогация от Регламент (ЕО) № 1973/2004 за създаване на подробни правила за прилагането на Регламент (ЕО) № 1782/2003 на Съвета по отношение на засяването с ориз през 2008 г. в италианския регион Piemonte
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 145, буква в) от него,
като има предвид, че:
(1)
Член 12 от Регламент (ЕО) № 1973/2004 на Комисията от 29 октомври 2004 г. за създаване на подробни правила за прилагането на Регламент (ЕО) № 1782/2003 на Съвета по отношение на схемите за подпомагане, посочени в дял IV и в дял IVa от посочения регламент, и по отношение на използването на земята, която е била оставена под угар за целите на производството на сурови материали (2) предвижда, че за да бъде приемлива за специалното плащане за ориз, декларираната площ трябва да бъде засята не по-късно от 31 май преди събирането на въпросната реколта във всички производствени райони с изключение на Испания, Португалия и Френска Гвиана, на които се разрешава да извършват засяване до 30 юни.
(2)
От средата на май 2008 г. италианският регион Piemonte е засегнат от продължителни проливни дъждове. Тези лоши метеорологични условия попречиха на земеделските производители да спазят крайния срок 31 май 2008 г. за засяване с ориз.
(3)
Поради това е целесъобразно да се направи дерогация от член 12, буква б) от Регламент (ЕО) № 1973/2004 и да се разреши на земеделските производители да засеят с ориз декларираните площи в италианския регион Piemonte не по-късно от 30 юни 2008 г.
(4)
Мерките, предвидени в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Чрез дерогация от член 12, буква б) от Регламент (ЕО) № 1973/2004 декларираните площи в италианския регион Piemonte трябва да бъдат засети не по-късно от 30 юни 2008 г., за да бъдат приемливи за специалното плащане за ориз през 2008 г.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 август 2008 година.

Labels: 20
17
5
6